ഉറിയില് വീണ്ടും ഭീകരരുടെ നുഴഞ്ഞുകയറ്റ ശ്രമം: ഏറ്റുമുട്ടലില് മൂന്ന് സൈനികര്ക്ക് പരിക്ക് ശ്രീനഗര്: ജമ്മുകശ്മീരില് നുഴഞ്ഞുകയറിയ ഭീകരരുമായുള്ള ഏറ്റുമുട്ടലില് മൂന്ന് സൈനികര്ക്ക് പരിക്ക്. കശ്മീരിലെ ഉറി സെക്ടറിലാണ് ഭീകരര് നുഴഞ്ഞു കയറിയത്. കഴിഞ്ഞ ദിവസം അര്ദ്ധരാത്രിയോടെയാണ് ഭീകരര് നിയന്ത്രണ രേഖ വഴി രാജ്യത്തെത്തിയത്. ഭീകരരുടെ സംശയാസ്പദ നീക്കം സുരക്ഷാ സേനയുടെ ശ്രദ്ധയില്പ്പെട്ടിരുന്നു. ഇതേ തുടര്ന്ന് പരിശോധന ആരംഭിക്കുകയായിരുന്നു. ഇതിനിടെയുണ്ടായ ഏറ്റുമുട്ടലിലാണ് സൈനികര്ക്ക് പരിക്കേല്ക്കുന്നത്. ഈ മാസം ഇത് രണ്ടാം തവണയാണ് ഉറി സെക്ടറില് ഏറ്റുമുട്ടല് നടക്കുന്നത്. 23ാം തീയതി നടന്ന ഏറ്റുമുട്ടലില് മൂന്ന് ഭീകരരെ സൈന്യം വധിച്ചിരുന്നു.